ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0MC90) 463 τελικό 
Βρυξέλλες? Οκτωβρίου 1990 
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την επιβολή οριστικού δασμού αντί ντάμπινγκ στις εισαγωγές 
υφασμάτων από καθαρό μετάξι για ταινΓες γραφομηχανής καταγωγής 
Λαϊκής Δημοκρατι'ας της Κι'νας και την οριστική είσπραξη του προσωρινού 
δασμού αντί ντάμπινγκ που επιβλήθηκε σ'αυτές τις εισαγωγές 
(υποβληθει'σα από την Επιτροπή) 

- 2 -
ΑΙΤΙΟΛΟΓΙΚΗ ΕΚΘΕΣΗ 
1. Η Επιτροπή, με τον κανονισμό (ΕΟΚ) αριθ. 1937/901 επέβαλε έναν 
υπολειπόμενο προσωρινό δασμό αντί ντάμπινγκ στις εισαγωγές υφασμάτων 
από καθαρό μετάξι για ταινίες γραφομηχανής καταγωγής Λαϊκής 
Δημοκρατίας της Κίνας, δέχτηκε ανάληψη υποχρέωσης από έναν εξαγωγέα 
που συνεργάστηκε στην έρευνα και περάτωσε την έρευνα σχετικά με αυτόν 
τον εξαγωγέα. 
2. Μετά την επιβολή του προσωρινού δασμού, κανένα ενδιαφερόμενο μέρος 
δεν ζήτησε ακρόαση ούτε υπέβαλε γραπτά παρατηρήσεις εντός της 
προθεσμίας όσον αφορά τα συμπεράσματα που αναφέρονται στον κανονισμό 
(ΕΟΚ) αριθ. 1937/90. 
3. Βάσει των παραπάνω, η Επιτροπή δεν είχε λόγο να τροποποιήσει τα 
συμπεράσματα της. Το ποσόν του οριστικού δασμού αντί ντάμπινγκ πρέπει 
συνεπώς να είναι το ίδιο με το ποσόν του προσωρινού δασμού 
αντί ντάμπινγκ. 
4. Λόγω των σημαντικών περιθωρίων ντάμπινγκ που διαπιστώθηκαν και της 
σοβαρότητας της ζημίας που προκλήθηκε στους κοινοτικούς παραγωγούς, 
θεωρείται απαραίτητο να εισπραχθούν πλήρως τα ποσά που καταβλήθηκαν 
ως εγγύηση υπό μορφή προσωρινού δασμού αντί ντάμπινγκ. 
ΕΕ αριθ. L 174, 7. 7.1990, Ο. 27 
- 3 -
Πρόταση 
ΚΑΝΟΝΙΣΜΟΥ (ΕΟΚ) ΤΟΥ ΣΥΜΒΟΥΛΙΟΥ 
για την επιβολή οριστικού δασμού αντί ντάμπινγκ στις εισαγωγές 
υφασμάτων από καθαρό μετάξι για ταινίες γραφομηχανής καταγωγής 
Λαϊκής Δημοκρατίας της Κίνας και την οριστική είσπραξη του προσωρινού 
δασμού αντί ντάμπινγκ που επιβλήθηκε σ'αυτές τις εισαγωγές 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, 
τον κανονισμό του Συμβουλίου (ΕΟΚ) αριθ. 2423/88 της 11ης Ιουλίου 1988 για 
την άμυνα κατά των εισαγωγών που αποτελούν αντικείμενο ντάμπινγκ ή 
επιδοτήσεων από χώρες μη μέλη της Ευρωπαϊκής Οικονομικής Κοινότητας1, και 
ιδίως το άρθρο 12, 
την πρόταση της Επιτροπής μετά από διαβούλευση στο πλαίσιο της 
Συμβουλευτικής Επιτροπής όπως προβλέπει ο ανωτέρω κανονισμός, 
Εκτιμώντας: 
Α. Προσωρινά μέτρα 
(1) Η Επιτροπή, με τον κανονισμό (ΕΟΚ) αριθ. 1937/902 επέβαλε προσωρινό 
δασμό αντί ντάμπινγκ στις εισαγωγές υφασμάτων από καθαρό μετάξι για 
ταινίες γραφομηχανής καταγωγής Λαϊκής Δημοκρατίας της Κίνας και 
δέχτηκε ανάληψη υποχρέωσης από έναν εξαγωγέα που συνεργάστηκε στην 
έρευνα και περάτωσε την έρευνα σχετικά με αυτόν τον εξαγωγέα. 
1 ΕΕ αριθ. L 209, 2.8.1988, Ο. 1 
2 ΕΕ αριθ. L 174, 7.7.1990, Ο. 27 
- 4 
Β. Επακόλουθη διαδικασία 
(2) Μετά την επιβολή του προσωρινού δασμού κανένα ενδιαφερόμενο μέρος δεν 
ζήτησε ακρόαση ούτε υπέβαλε γραπτά τις παρατηρήσεις του εντός της 
προθεσμίας σχετικά με τα συμπεράσματα που αναφέρει ο κανονισμός (ΕΟΚ) 
αριθ. 1937/90. 
Γ. Ντάμπινγκ 
(3) Δεδομένου ότι η Επιτροπή δεν έλαβε νέα στοιχεία σχετικά με την 
πρακτική ντάμπινγκ μετά την επιβολή του προσωρινού δασμού, θεωρεί ότι 
τα συμπεράσματα σχετικά με την πρακτική ντάμπινγκ, όπως αναφέρονται 
στον κανονισμό (ΕΟΚ) αριθ. 1937/90, πρέπει να είναι οριστικά. 
Επομένως, το Συμβούλιο επικυρώνει τον προκαταρκτικό προσδιορισμό της 
πρακτικής ντάμπινγκ. 
Δ. Ζημία 
(4) Δεδομένου ότι δεν ελήφθησαν νέα στοιχεία σχετικά με τη ζημία που 
υπέστη η κοινοτική βιομηχανία συνεπεία των εισαγωγών που αποτελούν 
αντικείμενο ντάμπινγκ, το Συμβούλιο επικυρώνει επίσης τα συμπεράσματα 
σχετικά με τη ζημία που αναφέρει ο κανονισμός (ΕΟΚ) 1937/90. 
Ε. Κοινοτικό συμφέρον 
(5) Κανένα ενδιαφερόμενο μέρος δεν υπέβαλε παρατηρήσεις εντός της 
προθεσμίας που καθορίζεται στο άρθρο 4 του κανονισμού (ΕΟΚ) 
αριθ.1937/90 και η Επιτροπή δεν είχε λόγο να τροποποιήσει τα 
συμπεράσματα της που αναφέρονται στο εδάφιο 19 του εν λόγω 
κανονισμού. Με βάση τα παραπάνω, το Συμβούλιο επιβεβαιώνει ότι η λήψη 
μέτρων είναι προς το κοινοτικό συμφέρον. Υπό αυτές τις συνθήκες, το 
κοινοτικό συμφέρον απαιτεί την επιβολή οριστικού δασμού αντί ντάμπινγκ 
στις εισαγωγές υφασμάτων από καθαρό μετάξι για ταινίες γραφομηχανής 
καταγωγής Λαϊκής Δημοκρατίας της Κίνας. 
_ 5 -
ΣΤ. Ποσοστό του προσωρινού δασμού 
(6) Με βάση τον παραπάνω προσδιορισμό και για τους λόγους που αναφέρονται 
στα εδάφια 23 και 24 του κανονισμού (ΕΟΚ) αριθ. 1937/90, τους οποίους 
επικυρώνει το Συμβούλιο, το επίπεδο του οριστικού δασμού 
αντί ντάμπινγκ πρέπει να είναι ίδιο με το επίπεδο του προσωρινού 
δασμού αντί ντάμπινγκ. 
Ζ. Είσπραξη του προσωρινού δασμού 
(7) Λόγω των σημαντικών περιθωρίων ντάμπινγκ που διαπιστώθηκαν και της 
σοβαρότητας της ζημίας που προκλήθηκε στην κοινοτική βιομηχανία, 
θεωρείται απαραίτητο να εισπραχθούν πλήρως τα ποσά που καταβλήθηκαν 
ως εγγύηση υπό μορφή προσωρινού δασμού αντί ντάμπινγκ, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
1. Επιβάλλεται οριστικός δασμός αντί ντάμπιγκ στις εισαγωγές υφασμάτων 
από καθαρό μετάξι για ταινίες γραφομηχανής που υπάγονται στους 
κωδικούς αριθμούς ΣΟ ex 5007 10 00 (κώδικας tarie: 5007 10 00 91), ex 
5007 20 10 (κώδικας tarie: 5007 20 10 91) και ex 5007 20 21 (κώδικας 
taric: 5007 20 21 91) και καταγωγής Λαϊκής Δημοκρατίας της Κίνας. 
2. Το ποσοστό του δασμού είναι 24,6% της καθαρής τιμής "ελεύθερο στα 
κοινοτικά σύνορα", πριν την επιβολή δασμού (πρόσθετος κώδικας tarie-. 
8466). 
3. Ο δασμός δεν ισχύει για τα προϊόντα που αναφέρονται στην παράγραφο 1, 
παράγονται και πωλούνται για εξαγωγές στην Κοινότητα από την China 
National Silk Import and Export Corporation - Zhejiang Branch 
(πρόσθετος κώδικας tarie : 8465). 
4. Εφαρμόζονται οι διατάξεις που ισχύουν για τους τελωνειακούς δασμούς. 
- 6 -
Άρθρο 2 
Τα ποσά που καταβλήθηκαν ως εγγύηση υπό μορφή προσωρινού δασμού 
αντί ντάμπινγκ σύμφωνα με τον κανονισμό (ΕΟΚ) αριθ. 1937/90 εισπράττονται σε 
ποσοστά που αναφέρονται στο άρθρο 1, παράγραφος 2. 
Άρθρο 3 
0 παρών κανονισμός αρχίζει να ισχύει την επομένη της δημοσίευσης του στην 
Επίσημη Εφημερίδα των Ευρωπαϊκών Κοινοτήτων. 
0 παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, 
Για το Συμβούλιο 
0 Πρόεδρος 
- ( -
ISSN 0254-1483 
COM(90)463 τελικό 
ΕΓΓΡΑΦΑ 
GR 02 11 
24.09.1990 
Αρι*. καταλόγου : CB-CO-9Û-477-GR-C 
ISBN 92-77-64301-3 
ΤΙΜΗ ΠΩΛΗΣΗΣ μέχρι 30 σελίδες: 3,50ECU γιακάΰε 10 επιπλέον σελίδες: 1,25ECU 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg 
ι